मध्य प्रदेश के मुख्यमंत्री शिवराज सिंह चौहान ने इन खबरों का खंडन किया है कि राज्य के पूर्व वित्त मंत्री राघवजी की कथित तौर पर एक विवादास्पद सीडी के साथ कोई छेड़छाड़ हुई है। चौहान ने कहा कि उन्होंने सीडी नहीं देखी है। चौहान ने कहा, 'इस मामले में कहने के लिए कुछ बाकी नहीं रह गया है। पार्टी राघवजी के खिलाफ कदम उठा चुकी है।Ó इस मामले में एक स्थानीय पुलिस थाने में मामला दर्ज हुआ है, हालांकि राघवजी अभी तक पुलिस हिरासत में नहीं लिए गए हैं। गए राघवजी...क्या आ पाएगा जीएसटी ! आज विधानसभा सत्र से पहले अफवाह थी कि गिरफ्तारी से बचने के लिए राघवजी भूमिगत हो गए हैं। यह खबर भी आई थी कि राघवजी एक सरकारी अतिथि गृह में नजरबंद हैं। चौहान ने कहा, 'मैंने सीडी नहीं देखी है। कांग्रेस के लिए मुझ पर निशाना साधना आम बात हो गई है। मुझे लेकर उनके मन में डर पैदा हो गया है।Ó दूसरी तरफ नेता प्रतिपक्ष अजय सिंह ने आरोप लगया था कि मुख्यमंत्री ने सीडी देखकर और तथ्यों और गवाहों के साथ छेड़छाड़ कर अपने अधिकारों का बेजा इस्तेमाल किया है। अजय सिंह का कहना था, 'अगर उन्होंने वाकई सीडी नहीं देखी है तो फिर राघवजी को पार्टी से निष्कासित क्यों किया गया है?Ó पूर्व कानून मंत्री अश्विनी कुमार के मामले का हवाला देते हुए सिंह ने कहा, 'सीबीआई से एक फाइल मांगने पर अगर कुमार का इस्तीफा लिया जा सकता है तो सीडी देखने के लिए चौहान से इस्तीफा क्यों नहीं मांगा जा सकता है। अश्विनी कुमार ने अगर तथ्यों के साथ छेड़-छाड़ किया था तो शिवराज सिंह ने भी पुलिस से सीडी मांगकर (कथित तौर पर ) तथ्यों के साथ खिलवाड़ करने की कोशिश की है।Ó हालांकि चौहान ने कहा कि भाजपा ने राघवजी के खिलाफ सभी आवश्यक कदम उठाए हैं। उन्होंने कहा, 'अब इस विषय पर कहने के लिए कुछ नहीं रह गया है। कानून अपना काम करेगा। हम राघवजी को संरक्षण देने का प्रयास नहीं कर रहे हैं।Ó रविवार को मध्य प्रदेश भाजपा के अध्यक्ष ने राघवजी के खिलाफ यौन उत्पीडऩ के आरोप लगने के बाद उन्हें पार्टी की प्राथमिक सदस्यता से निलंबित कर दिया था। पिछले सप्ताह राघवजी को कैबिनेट से भी इस्तीफा ले लिया गया था। भाजपा के एक स्थानीय नेता शिवशंकर पटेरिया ने सीडी बनाने में अपनी भूमिका का दावा किया था।
शिवराज ने सीडी के साथ छेड़छाड़ से किया इनकार
Madhya Pradesh Chief Minister Shivraj Singh Chouhan has denied reports that a controversial CD allegedly featuring former state finance minister Raghavji has been doctored. Chouhan said he has not seen the CD. On the other hand, Leader of the Opposition Ajay Singh alleged that Raghavji has not yet been taken into police custody.
Shivraj denies tampering with CDs